Keelatud vili (film)

"Keelatud vili" on 2011. aastal valminud Eesti dokumentaalfilm.

 Sisu 
Jaagule tundub, et ta on sündinud vales kohas. Ta oleks ülepea tahtnud olla veinimõisnik kusagil Lõuna-Itaalia viinapuuistanduste keskel. Selle asemel aga, et Itaaliasse kolida, on Jaak otsustanud põhjamaa kliimat trotsides rajada viinamarjaistanduse otse oma talu kõrvale Valgamaa mäenõlvadele, ja nii uskumatu kui see ka ei tundu – sealt ka esimese veinisaagi saanud. Jaagust sugugi mitte kaugel elab Liia, muhe Setomaalt pärit memm, kelle kirg viinamarjade vastu on utsitanud teda oma aeda koguma üle kahesaja viinamarjasordi. Taimi ja kasvuhooneid tuleb iga aastaga juurde. Mida aga loodus sellisest asjast arvab? Kas hellitab või nuhtleb?

 Tegijad 
Režissöör: Anu Aun

Produtsent: Priit Pääsuke

Operaatorid: Mihkel Soe, Erik Põllumaa, Margus Sikk

Helirežissöör: Priit Pääsuke

Monteerija: Priit Pääsuke

Tootja: Luxfilm

Rahastajad: Eesti Filmi Instituut, Eesti Kultuurkapital, Eesti Rahvusringhääling

Kestus 26 minutit

Kategooria:Eesti dokumentaalfilmid
Kategooria:2011. aasta filmid